AIŠKINAMASIS RAŠTAS

Dėl Molėtų rajono savivaldybės tarybos 2017 m. gruodžio 21 d. sprendimo Nr. B1-238 „Dėl Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatų patvirtinimo“ pakeitimo

1. Parengto tarybos sprendimo projekto tikslai ir uždaviniai:

Sprendimo projekto tikslas – papildyti Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatus, patvirtintus Molėtų rajono savivaldybės tarybos 2017 m. gruodžio 21 d. sprendimu Nr. B1-238 (toliau – Nuostatai), ir nustatyti, kad vietinės rinkliavos dydžiai už leidimo išdavimą prekiauti ar teikti paslaugas Molėtų mieste savivaldybės tarybos nustatytose viešosiose vietose sumažinami 50 procentų nuo einamųjų metų sausio 1 d. iki kovo 31 d.

2. Siūlomos teisinio reguliavimo nuostatos:

Priėmus sprendimą vietinės rinkliavos dydžiai už leidimo išdavimą prekiauti ar teikti paslaugas Molėtų mieste savivaldybės tarybos nustatytose viešosiose vietose bus sumažinami 50 procentų nuo einamųjų metų sausio 1 d. iki kovo 31 d.

3. Laukiami rezultatai:

Teigiamos pasekmės – bus palengvinta finansinė našta prekeiviams ir paslaugų teikėjams nuo einamų metų sausio 1 d. iki einamų metų kovo 31 d.

Neigiamos pasekmės – sumažės vietinės rinkliavos įmokos į savivaldybės biudžetą.

4. Lėšų poreikis ir jų šaltiniai:

 Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

 Vietinės rinkliavos dydžių keitimą inicijuoja Molėtų rajono savivaldybės administracija, atsižvelgusi į Molėtų rajono verslo tarybos siūlymą bei 2021 m. lapkričio 19 d. gautą prašymą dėl vietinės rinkliavos mokesčio sumažinimo.